Rünnak Crocus City Hallis
Rünnak Crocus City Hallis oli 2024. aasta 22. märtsi õhtul Krasnogorskis Moskva Mjakinino metroojaama juures asuvas ürituste läbiviimiskohas Crocus City Hallis toimunud terrorirünnak. Tulistamise ja sellele järgnenud tulekahju tagajärjel hukkus vähemalt 143 inimest ja vigasaanuid oli vähemalt 360. Olukord saadi kontrolli alla 23. märtsi keskpäevaks. ISIS-K avaldas 23. märtsil Telegramis tulistajate foto. BBC Verify kinnitas, et leidis kokkulangevaid detaile kahe vene võimude poolt kinnipeetu fotol ja ISISe videol kujutatute vahel. Uurijad pidasid seoses rünnakuga kinni 11 inimest, sealhulgas neli kahtlusalust, kellele esitati 24. märtsil süüdistus terrorismis. Pildid Päästetöötajad Päästetöötajad Sündmuskoht Rünnakujärgne amfiteater